नवौं राष्ट्रिय खेलकुद : पौडीमा नासिर र डुवानाको कीर्तिमान
आर्मीका नासिर हुसेनले नवौं राष्ट्रिय खेलकुदमा पौडीको १५ सय मिटर फ्रिस्टायलमा १६ मिनेट ५०.२१ सेकेन्डको राष्ट्रिय कीर्तिमान कायम गरेका हुन् । उनले नवौं राष्ट्रिय खेलकुदमा पौडीतर्फ पहिलो स्वर्ण जितेका छन् । उनले १३ औं दक्षिण एसियाली खेलकुदमा कायम गरेको १७ मिनेट ४९.९५ सेकेन्डको समयमा सुधार गरेका हुन् ।
पोखरा — आर्मीका नासिर हुसेनले नवौं राष्ट्रिय खेलकुदमा पौडीको १५ सय मिटर फ्रिस्टायलमा १६ मिनेट ५०.२१ सेकेन्डको राष्ट्रिय कीर्तिमान कायम गरेका हुन् । उनले नवौं राष्ट्रिय खेलकुदमा पौडीतर्फ पहिलो स्वर्ण जितेका छन् । उनले १३ औं दक्षिण एसियाली खेलकुदमा कायम गरेको १७ मिनेट ४९.९५ सेकेन्डको समयमा सुधार गरेका हुन् ।एनआरएनका आशिष सापकोटाले रजत र पुलिसका सुनील कुमार थापा मगरले कांस्य जिते ।त्यस्तै पोखराको फिस्टेल एकेडेमीको पौडीपोखरीमा आर्मीबाट खेलेकी डुवाना लामाले २०० मिटर ब्यक्तिगत मिड्लेमा राष्ट्रिय कीर्तिमान बनाएकी थिइन् । उनले गौरिका सिंहले नेपालगन्जमा सम्पन्न आठौं राष्ट्रिय खेलकुदमा कायम गरेको २ मिनेट ३२ सेकेन्डलाई उछिन्दै २ मिनेट ३१.४६ सेकेन्डको समय स्थापित गरिन् । यो उनले हिट चरणमा कायम गरेको समय हो ।